# Nagytarcsa Község Önkormányzata Polgármester

**2142 Nagytarcsa, Rákóczi u. 4**.

# Előterjesztés

**Nagytarcsa Község Önkormányzata Képviselő-testületének**

**2023. szeptember 13. napján tartandó rendes ülésére.**

**Tárgy:** Javaslat a Nagytarcsai Hagyományőrző Kulturális Egyesület 2022. évi beszámolójának elfogadására

**Előterjesztő:** Gulyás Tamás István polgármester

**Előterjesztés előkészítője:** Foltin Emese településüzemeltetési referens

**Törvényességi szempontból ellenjegyezte:** dr. Kuji Eszter jegyző

**Mellékletek:** Támogatási szerződés, támogatási szerződés módosítása, beszámoló

**Előterjesztést előzetesen tárgyalja:** Humán Bizottság, Pénzügyi Bizottság

**A napirendet nyílt ülésen kell tárgyalni.**

**A döntés elfogadásához egyszerű szavazattöbbség szükséges.**

**Tisztelt Képviselő-testület!**

Nagytarcsa Község Önkormányzata a 2022. évben is támogatta a helyi civil szervezetek és a nemzetiségi önkormányzat kulturális, sport és egyéb tevékenységeit.

A Nagytarcsai Hagyományőrző Kulturális Egyesület (a továbbiakban: Egyesület) a 213/2022.(IX. 14.) Képviselő-testületi határozat alapján **800.000 Ft** támogatásban részesült.

Az Egyesület képviseletében Bátori László 2023. március 27. napján kérelmezte a fenti képviselő-testületi határozat alapján Nagytarcsa Község Önkormányzatával 2022. október 04. napján megkötött „Támogatási szerződés” módosítását.

A „Támogatási szerződés” módosítása értelmében a támogatási összeg felhasználása 2023. május 31. napjáig terjedt, az elszámolás időszaka 2022.06.01. – 2023.05.31. közötti időszakra hosszabbodott, és mindezekre tekintettel a támogatási összeg elszámolásának határideje 2023. június 30. napjában került rögzítésre.

Az Egyesület a szakmai és pénzügyi beszámolót határidőben benyújtotta, majd a feltárt hiányosságokat pótolta.

Kérem a Tisztelt Képviselő-testületet, hogy az előterjesztést tárgyalja meg és hozzon döntést arról, hogy az Egyesület által benyújtott beszámolót elfogadja-e.

Nagytarcsa, 2023. augusztus 21.

 Gulyás Tamás István s.k. polgármester

 **Határozati javaslat**

**Nagytarcsa Község Önkormányzata Képviselő-testületének ..../2023. (IX.13.) határozata**

**a Nagytarcsai Hagyományőrző Kulturális Egyesület 2022. évi beszámolójának elfogadásáról**

Nagytarcsa Község Önkormányzatának Képviselő-testülete úgy határoz, hogy a Nagytarcsai Hagyományőrző Kulturális Egyesület által benyújtott 2022. évi beszámolót elfogadja.

Felelős: polgármester

Határidő: azonnal